Biće skoro propast sveta
<s>Biće skoro propast sveta, u međunarodnoj distribuciji poznat pod francuskim naslovom Il pleut dans mon village () je jugoslovensko-francuski igrani film snimljen 1968. godine, u režiji Aleksandra Petrovića, poznat kao jedno od najznačajnijih ostvarenja tzv. crnog talasa.</s>

<s>Iako je film od dela kritike dobio dobre ocene, kao i Veliku brončanu arenu na Pulskom festivalu, njegov mračan i pesimističan prikaz života u vojvođanskom selu je od strane brojnih krugova u tada vladajućem Savezu komunista shvaćen kao neprihvatljiva kritika komunističkog režima, te je, kao i druga slična ostvarenja u to vreme sa vremenom pokrenuo reakciju koja će Petrovića staviti u nemilost.</s><s>Petrović ga je kasnije u intervjuu naveo kao svoj najbolji film zajedno sa Sakupljačima perja.</s>

<s>Radnja</s>

<s>U jednom vojvođanskom selu kafedžija je u svađi sa svinjarem.</s><s>Da bi mu se osvetio, kafedžija sa drugovima nagovori polupijanog svinjara da se oženi intelektualno ometenom devojkom.</s><s>U međuvremenu, u selo dolazi mlada učiteljica u koju se svinjar zaljubi.</s><s>Misleći da mu sada žena smeta, on je ubije.</s><s>Njegov otac prima krivicu na sebe, ali, vremenom, seljaci otkriju pravog ubicu, namame ga u zvonik, vežu ga među zvona i svinjar umire rastrgnut.</s>

<s>Uloge</s>

<s>Gost u filmu 
 Velimir Bata Živojinović - Kamuflirani inspektor</s>

<s>Zanimljivosti 
 Autor slika korišćenih u filmu je Martin Jonaš.</s><s>Autor filma je bio inspirisan romanom „Zli dusi“ od Dostojevskog.</s><s>Film podseća na mjuzikl jer ceo film prate „cajke“.</s>

<s>Izvori</s>

<s>Spoljašnje veze</s>

<s>Jugoslavenski filmovi
Francuski filmovi
Dramski filmovi
Authority control 2</s>

